pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ลงพื้นที่ขับเคลื่อน “เมืองสร้างสุข (Happiness Social City)” เพื่อประชาชนทุกกลุ่มเป้าหมายในพื้นที่อำเภอบางละมุง จ.ชลบุรี
วันจันทร์ที่ 2 กันยายน 2562
รมว.พม. ลงพื้นที่ขับเคลื่อน “เมืองสร้างสุข (Happiness Social City)” เพื่อประชาชนทุกกลุ่มเป้าหมายในพื้นที่อําเภอบางละมุง จ.ชลบุรี
รมว.พม. ลงพื้นที่ขับเคลื่อน “เมืองสร้างสุข (Happiness Social City)” เพื่อประชาชนทุกกลุ่มเป้าหมายในพื้นที่อําเภอบางละมุง จ.ชลบุรี
วันที่ 31 ส.ค. 62 เวลา 13.00 น. ที่ศูนย์การเรียนรู้และฝึกอบรมด้านผู้สูงอายุ อําเภอบางละมุง จังหวัดชลบุรี ในพื้นที่โครงการพัฒนาพื้นที่ต้นแบบด้านสังคม "เมืองสร้างสุข (Happiness Social City)” นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหาร ลงพื้นที่ติดตามความก้าวหน้าในการขับเคลื่อนโครงการพัฒนาพื้นที่ต้นแบบด้านสังคม "เมืองสร้างสุข (Happiness Social City)” พร้อมตรวจเยี่ยมและมอบนโยบายการดําเนินงานให้กับหน่วยงานในพื้นที่ ได้แก่ 1) ศูนย์การเรียนรู้และฝึกอบรมด้านผู้สูงอายุ จังหวัดชลบุรี 2) ศูนย์พัฒนาการจัดสวัสดิการสังคมผู้สูงอายุบ้านบางละมุง จังหวัดชลบุรี 3) สถานสงเคราะห์เด็กชายบ้านบางละมุง จังหวัดชลบุรี 4) สถานพัฒนาและฟื้นฟูเด็กจังหวัดชลบุรี และ 5) ศูนย์เรียนรู้การพัฒนาสตรีและครอบครัวเฉลิมพระเกียรติสมเด็จพระเทพฯ 36 พรรษา
นายจุติ กล่าวว่า โครงการพัฒนาพื้นที่ต้นแบบด้านสังคม "เมืองสร้างสุข (Happiness Social City)” ในพื้นที่อําเภอ บางละมุง จังหวัดชลบุรี เป็นศูนย์บริการด้านสังคมสําหรับคนทุกช่วงวัยในรูปแบบการจัดสรรพื้นที่สําหรับการใช้งานที่หลายหลากให้เหมาะสมกับประชาชนทุกกลุ่มเป้าหมาย เช่น ศูนย์บริการทางการแพทย์ ที่พักอาศัย ศูนย์อบรม ศูนย์ฝึกอาชีพ สถานที่ออกกําลังกาย และห้องกิจกรรมต่างๆ โดยมีการออกแบบภายใต้หลักการ Universal Design ที่สามารถเชื่อมโยงกับพื้นที่ของศูนย์บริการด้านสังคมของหน่วยงาน พม. ในพื้นที่ และโครงการ Senior Complex นับเป็นการพัฒนาพื้นที่ให้เกิดการใช้ประโยชน์อย่างสูงสุด อีกทั้งรองรับความเจริญเติบโตทางเศรษฐกิจและสังคมในอนาคตของโครงการพัฒนาระเบียงเศรษฐกิจพิเศษภาคตะวันออก (อีอีซี)
นายจุติ กล่าวเพิ่มเติมว่า นอกจาก ได้รับฟังรายงานผลความก้าวหน้าในการขับเคลื่อนโครงการพัฒนาพื้นที่ต้นแบบด้านสังคม "เมืองสร้างสุข (Happiness Social City)” ยังได้ลงพื้นที่ตรวจเยี่ยมและมอบนโยบายการดําเนินงานให้กับหน่วยงานในพื้นที่ ได้แก่ 1) ศูนย์การเรียนรู้และฝึกอบรมด้านผู้สูงอายุ จังหวัดชลบุรี ได้เยี่ยมชมโรงเรียนผู้สูงอายุ จังหวัดชลบุรี 2) ศูนย์พัฒนาการจัดสวัสดิการสังคมผู้สูงอายุบ้านบางละมุง จังหวัดชลบุรี ได้เยี่ยมชมอาคารพยาบาลผู้สูงอายุ พร้อมเยี่ยมให้กําลังใจและมอบของที่ระลึกให้แก่ผู้ป่วยติดเตียง 3) สถานสงเคราะห์เด็กชายบ้านบางละมุง จังหวัดชลบุรี ได้เยี่ยมชมศูนย์สปอร์ตคอมเพล็กซ์ พร้อมมอบของที่ระลึกให้แก่เด็กที่อยู่ในความอุปการะของสถานสงเคราะห์ฯ 4) สถานพัฒนาและฟื้นฟูเด็กจังหวัดชลบุรี ได้ชมการแสดงดนตรีบําบัด และเยี่ยมชมห้องกิจกรรมสําหรับเด็ก ประกอบด้วย กิจกรรม Play and Learn และกิจกรรมศิลปะบําบัด/ฟื้นฟู เพื่อฝึกสมาธิ พร้อมทั้งมอบของที่ระลึกให้แก่เด็กที่อยู่ในความอุปการะของสถานสงเคราะห์ฯ และ 5) ศูนย์เรียนรู้การพัฒนาสตรีและครอบครัวเฉลิมพระเกียรติสมเด็จพระเทพฯ 36 พรรษา จังหวัดชลบุรี ได้เยี่ยมชมแผนกการฝึกอาชีพต่างๆ อาทิ แผนกเสริมสวยสตรี ตัดผมชาย โภชนาการ และบริการโรงแรม รวมทั้งศูนย์สาธิตและจําหน่ายสินค้าของศูนย์ฯ
รัฐบาลไทย-ข่าวทำเนียบรัฐบาล-นายกฯ ย้ำรัฐบาลแก้ไขปัญหาราคายางอย่างเต็มที่ ยันวิกฤตรุนแรงผ่านไปแล้วหลังการใช้ยางในประเทศเพิ่มบวกส่งออกขยายตัว สั่งเกษตร พาณิชย์ การยางฯ เร่งชี้แจงสร้างความเข้าใจแก่สังคม
วันจันทร์ที่ 10 กรกฎาคม 2560
นายกฯ ย้ํารัฐบาลแก้ไขปัญหาราคายางอย่างเต็มที่ ยันวิกฤตรุนแรงผ่านไปแล้วหลังการใช้ยางในประเทศเพิ่มบวกส่งออกขยายตัว สั่งเกษตร พาณิชย์ การยางฯ เร่งชี้แจงสร้างความเข้าใจแก่สังคม
พลเอก ประยุทธ์ จันทร์โอชา นายกรัฐมนตรี  ย้ํารัฐบาลแก้ไขปัญหาราคายางอย่างเต็มที่ ยันวิกฤตรุนแรงผ่านไปแล้วหลังการใช้ยางในประเทศเพิ่มบวกส่งออกขยายตัว สั่งเกษตร พาณิชย์ การยางฯ เร่งชี้แจงสร้างความเข้าใจแก่สังคม
วันนี้ (10 ก.ค.60) พลเอก ประยุทธ์ จันทร์โอชา นายกรัฐมนตรี กล่าวย้ําถึงการแก้ไขปัญหาราคายางพาราตกต่ําในขณะนี้ว่า ราคายางมีแนวโน้มปรับตัวขึ้นลงตามวงจรของเศรษฐกิจและปัจจัยต่าง ๆ ของโลก เช่น อัตราดอกเบี้ย หรืออัตราแลกเปลี่ยนราคาน้ํามัน ซึ่งรัฐบาลได้ออกมาตรการช่วยเหลือเกษตรกร สถาบันเกษตรชาวสวนยาง และผู้ประกอบกิจการยางเป็นการเฉพาะ ทั้งการสนับสนุนสินเชื่อเพื่อเป็นทุนหมุนเวียนแก่สถาบันเกษตรกรผู้รวบรวมยางพารา และผู้ประกอบการกิจการยาง เพื่อใช้รับซื้อน้ํายางสดจากเกษตรกรโดยตรง ช่วยแก้ไขปัญหาราคาน้ํายางที่ปรับตัวลดลง
นอกจากนี้ ยังขยายเวลาการชําระหนี้เงินกู้โครงการพัฒนาศักยภาพสถาบันเกษตรกร และจัดทําโครงการมูลภัณฑ์กันชนเพื่อรักษาเสถียรภาพราคายาง และมุ่งเน้นที่การแก้ไขปัญหาอย่างยั่งยืน เช่น ตั้งกองทุนพัฒนายางพารา เพื่อให้ความช่วยเหลือ ส่งเสริม สนับสนุนผู้มีส่วนได้ส่วนเสียเกี่ยวกับยางพาราทั้งระบบ ขณะเดียวกันขอให้เกษตรกรพิจารณาหันไปปลูกพืชชนิดอื่นทดแทน โดยเฉพาะพืชที่สร้างรายได้ตลอดทั้งปีและมีรายได้ดีกว่า และเรียนรู้จากตัวอย่าง ของ Smart Farmer ที่ประสบความสําเร็จแล้ว
"นายกฯ กล่าวว่า แม้ว่าปัจจุบันตลาดโลกยังมีความต้องการใช้ยางพาราเป็นอย่างมาก แต่ประเทศไทยส่งออกยางพายาในรูปแบบของวัตถุดิบเป็นส่วนใหญ่ จึงเป็นสาเหตุหลักที่ทําให้ราคาขึ้นอยู่กับภาวะเศรษฐกิจของโลก ดังนั้น จึงต้องส่งเสริมให้มีการแปรรูปโดยใช้นวัตกรรมเพิ่มมูลค่ายาง ที่ผ่านมารัฐบาลสนับสนุนการจัดตั้งเมืองยางพาราและกระตุ้นให้มีการใช้ยางภายในประเทศมากขึ้น เพื่อทดแทนการพึ่งพาการส่งออก"
นายกรัฐมนตรี ยังเชื่อมั่นว่าขณะนี้ได้ผ่านวิกฤตความผันผวนด้านราคายางอย่างรุนแรงไปแล้ว โดยการส่งออกและราคาน้ํามันดิบเริ่มปรับตัวสูงขึ้น ทั้งนี้ ในช่วง 5 เดือนแรกของปีนี้การส่งออกยางพาราธรรมชาติ ทั้งยางแท่ง ยางแผ่นรมควัน น้ํายางข้น และยางอื่น ๆ มีมูลค่า 2,834.06 ล้านเหรียญสหรัฐ เพิ่มขึ้นร้อยละ 63.55 ส่วนการส่งออกผลิตภัณฑ์ยาง เช่น ยางล้อรถยนต์ ถุงมือยาง มีมูลค่า 4,066 ล้านเหรียญสหรัฐ เพิ่มขึ้นร้อยละ 58.98 ซึ่งคาดว่าแนวโน้มจะยังคงขยายตัวได้ดีขึ้น เพราะความต้องการของตลาดต่างประเทศยังมีเข้ามาอย่างต่อเนื่อง
"นายกฯ สั่งการให้กระทรวงเกษตรและสหกรณ์และการยางแห่งประเทศไทยเร่งสร้างการรับรู้อย่างต่อเนื่อง และทําความเข้าใจแก่พี่น้องเกษตรกรให้ลดความกังวลลง พร้อมกําชับกระทรวงพาณิชย์ให้ใช้โอกาสนี้เร่งเจรจาจับคู่ธุรกิจการค้ายางและผลิตภัณฑ์ยาง และจัดคณะผู้แทนการค้ายางพาราออกไปเจรจาขายยางพาราและผลิตภัณฑ์ในตลาดต่างประเทศ ควบคู่กับการใช้ยางภายในประเทศ โดยเฉพาะตลาดจีน ลาตินอเมริกา บังคลาเทศ และอิหร่าน ซึ่งคาดว่าจะช่วยกระตุ้นราคายางภายในประเทศให้ปรับตัวสูงขึ้นได้"
--------------------
สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ จับมือกระทรวงศึกษาธิการ - ATCI หนุนโครงการ “Thailand ICT Youth Challenge 2018 เสริม digital skills ให้เด็กไทย
วันพฤหัสบดีที่ 7 มีนาคม 2562
กระทรวงดิจิทัลฯ จับมือกระทรวงศึกษาธิการ - ATCI หนุนโครงการ “Thailand ICT Youth Challenge 2018 เสริม digital skills ให้เด็กไทย
กระทรวงดิจิทัลฯ
น.อ. สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานมอบรางวัลแก่ผู้เข้าร่วมแข่งขัน โครงการ “Thailand ICT Youth Challenge 2018 และโครงการ DigiEng Teacher Challenge 2018” โดยกระทรวงดิจิทัลเพื่อเศรษฐกิจและสังคม (MDES) ร่วมกับ กระทรวงศึกษาธิการ (MOE) สํานักงานคณะกรรมการการศึกษาขั้นพื้นฐาน (OBEC) และ สมาคมอุตสาหกรรมเทคโนโลยีสารสนเทศไทย หรือ (ATCI) ณ โรงแรมเอส 31 สุขุมวิท กรุงเทพฯ เมื่อวันที่ 4 มีนาคม 2562 ทั้งนี้โครงการ "Thailand ICT Youth Challenge 2018 จัดขึ้นเพื่อเป็นเวทีสําคัญในการเตรียมความพร้อมของเด็กไทย ในการเข้าสู่ยุคศตวรรษที่ 21 อย่างเท่าทัน ทั่วถึงและเท่าเทียม โดยมุ่งพัฒนาทักษะข้อที่ 3 คือ digital skills ให้เกิดการเรียนรู้ การสังเคราะห์ ร่วมสร้างนวัตกรรม ด้วยการใช้ digital technology ร่วมกันระหว่างนักเรียนและคุณครูที่โรงเรียน ที่ก่อให้เกิดประโยชน์กับชุมชนและสังคม
***************************
รัฐบาลไทย-ข่าวทำเนียบรัฐบาล-กสร. กำหนดทิศทางทำงานปี 62 เน้นตอบโจทย์ยุทธศาสตร์ชาติ 20 ปี
วันอังคารที่ 18 กันยายน 2561
กสร. กําหนดทิศทางทํางานปี 62 เน้นตอบโจทย์ยุทธศาสตร์ชาติ 20 ปี
กรมสวัสดิการและคุ้มครองแรงงาน จัดสัมมนาผู้บริหารทั่วประเทศกําหนดทิศทางการทํางานปีงบประมาณ พ.ศ. 2562 ตอบโจทย์ยุทธศาสตร์ชาติ 20 ปี และความท้าทายด้านแรงงานในอนาคต วันพุธที่ 18 กันยายน 2561 ณ ห้องแกรนด์บอลรูม โรงแรมรามา การ์เด้นส์ กรุงเทพฯ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยภายหลัง เป็นประธานการสัมมนาเพื่อกําหนดทิศทางการปฏิบัติราชการในปีงบประมาณ พ.ศ. 2562 ว่า กสร.มีภารกิจ หลักในการดําเนินการเพื่อคุ้มครองแรงงานให้มีสภาพการจ้าง การทํางานที่เป็นธรรม มีความปลอดภัย ในการทํางาน มีสวัสดิการที่เหมาะสม นําไปสู่การมีคุณภาพชีวิตที่ดี โดยในปีงบประมาณ พ.ศ. 2561 การดําเนินภารกิจของกสร.ได้มีความหลากหลายมากยิ่งขึ้น ส่วนหนึ่งเกิดขึ้นจากการเปลี่ยนแปลงบริบท ด้านแรงงานภายในประเทศและในระดับสากล เช่น การป้องกันและแก้ไขปัญหาการค้ามนุษย์ด้านแรงงาน แก้ไขปัญหาการทําประมงผิดกฎหมาย ขาดการรายงาน และไร้การควบคุม (Illegal Unreported and Unregulated fishing: IUU) ทั้งนี้ความสําเร็จของการดําเนินการดังกล่าวเกิดจากความร่วมมือร่วมใจ ในการปฏิบัติงานตามแผน ทั้งในส่วนกลางและส่วนภูมิภาค รวมถึงการบูรณาการการทํางานกับหน่วยงาน ในกระทรวงและระหว่างกระทรวง สําหรับปีงบประมาณ พ.ศ. 2562 มีปัจจัยแวดล้อมเดิมและปัจจัยแวดล้อมใหม่ที่ท้าทายการทํางานหลายประการ เช่น ยุทธศาสตร์ชาติ 20 ปี การส่งเสริมการลงทุนในเขตพัฒนาพิเศษภาคตะวันออก (EEC) ปัญหาการค้ามนุษย์ด้านแรงงาน ปัญหาสังคมสูงวัย รวมถึงการพัฒนาระบบบริหารราชการให้ก้าวไปสู่ Thailand4.0 ซึ่งเป็นความท้าทายที่จะต้องดําเนินการให้สําเร็จ กสร.จึงได้จัดสัมมนาการสัมมนาเพื่อกําหนดทิศทางการปฏิบัติราชการในปีงบประมาณ พ.ศ. 2562 ขึ้น โดยมีผู้เข้าร่วมสัมมนาประกอบด้วย ผู้บริหารของกรมสวัสดิการและคุ้มครองแรงงานทั้งส่วนกลาง ส่วนภูมิภาค และเจ้าหน้าที่ที่เกี่ยวข้อง รวมทั้งสิ้น 270 คน
อธิบดีกสร. กล่าวเพิ่มเติมว่า การจัดสัมมนาในครั้งนี้ จะทําให้ผู้บริหารของกสร.ได้รับทราบนโยบายและทิศทางการปฏิบัติราชการในปีงบประมาณ พ.ศ. 2562 รวมทั้งความรู้เกี่ยวกับยุทธศาสตร์ชาติ 20 ปี แผนการปฏิรูปประเทศ และการดําเนินงานเขตพัฒนาเศรษฐกิจพิเศษภาคตะวันออกที่เกี่ยวข้องกับภารกิจของกรมสวัสดิการและคุ้มครองแรงงาน รวมทั้งเรื่องการปฏิรูประบบราชการ 4.0 เพื่อนําไปใช้เป็นแนวทางการปฏิบัติราชการให้สอดคล้องกับนโยบายรัฐบาล กรอบยุทธศาสตร์กระทรวงแรงงาน ตลอดจนนโยบายและ ทิศทางการปฏิบัติราชการของกรมสวัสดิการและคุ้มครองแรงงานที่กําหนดไว้อย่างมีประสิทธิภาพและประสิทธิผล
รัฐบาลไทย-ข่าวทำเนียบรัฐบาล-การประชุมคณะทำงานทบทวน ภารกิจ และโครงสร้างของกระทรวงอุตสาหกรรม
วันพฤหัสบดีที่ 20 สิงหาคม 2563
การประชุมคณะทํางานทบทวน ภารกิจ และโครงสร้างของกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม    เป็นประธานการประชุมคณะทํางานทบทวน ภารกิจ และโครงสร้างของกระทรวงอุตสาหกรรม ณ ห้องประชุมชุณหวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (20 สิงหาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานทบทวน ภารกิจ และโครงสร้างของกระทรวงอุตสาหกรรม โดยมีนายบรรจง สุกรีฑา ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม และประธานคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1-6 ที่ได้รับมอบหมายให้เป็นคณะทํางาน ร่วมประชุม ณ ห้องประชุมชุณหวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ. ให้โรงพยาบาลทุกแห่งเข้มงวดความปลอดภัยตึกสูง
วันอังคารที่ 12 กุมภาพันธ์ 2562
สธ. ให้โรงพยาบาลทุกแห่งเข้มงวดความปลอดภัยตึกสูง
กระทรวงสาธารณสุข ให้โรงพยาบาลทุกแห่งเข้มงวดความปลอดภัย สํารวจจุดเสี่ยง โดยเฉพาะตึกสูง และจัดระบบความปลอดภัยให้เพียงพอ ป้องกันอุบัติเหตุ ขอความร่วมมือประชาชนดูแลบุตรหลานใกล้ชิด ไม่ควรพาเด็กอายุต่ํากว่า 12 ปีไปเยี่ยมไข้ เพราะอาจติดเชื้อโรค เจ็บป่วยได้
กระทรวงสาธารณสุข ให้โรงพยาบาลทุกแห่งเข้มงวดความปลอดภัย สํารวจจุดเสี่ยง โดยเฉพาะตึกสูง และจัดระบบความปลอดภัยให้เพียงพอ ป้องกันอุบัติเหตุ ขอความร่วมมือประชาชนดูแลบุตรหลานใกล้ชิด ไม่ควรพาเด็กอายุต่ํากว่า 12 ปีไปเยี่ยมไข้ เพราะอาจติดเชื้อโรค เจ็บป่วยได้
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กรณีคลิปเหตุการณ์เด็กได้รับการช่วยเหลืออย่างทันท่วงทีจากอุบัติเหตุพลัดตกจากชั้นดาดฟ้าของโรงพยาบาล นายแพทย์สุขุม กาญจนพิมาย ปลัดกระทรวงสาธารณสุข มีความห่วงใยความปลอดภัยของประชาชนผู้รับบริการ จึงได้สั่งการให้ทุกโรงพยาบาลสํารวจจุดเสี่ยงที่อาจเกิดอุบัติเหตุ เช่น ตึกสูง ดาดฟ้า ระเบียง สระน้ํา ทบทวนระบบความปลอดภัยที่มีอยู่ว่าเพียงพอหรือไม่ หากคิดว่ายังมีความเสี่ยงให้จัดเพิ่มให้เพียงพอ ได้รับรายงานจากนายแพทย์สมเจตน์ เหล่าลือเกียรติ โรงพยาบาลพหลพลพยุหเสนา ตามปกติประตูชั้นดาดฟ้าจะปิดล็อก ทีมช่างและรปภ. มีการตรวจสอบประตูทางเข้าออกดาดฟ้าทุกช่องทางอย่างสม่ําเสมอ กรณีที่เกิดขึ้นเป็นช่วงเวลาที่แม่บ้านขึ้นไปทําความสะอาด ทําให้เด็กขึ้นไปได้ ซึ่งโรงพยาบาลได้กําชับเจ้าหน้าที่ทุกคนให้ช่วยกันสอดส่องความปลอดภัย และให้รปภ. เดินตรวจตราในจุดเสี่ยงสม่ําเสมอ และย้ําการปฏิบัติตามกฎระเบียบการเยี่ยมและเฝ้าไข้
“โรงพยาบาลของกระทรวงสาธารณสุขทุกแห่งมีระบบความรักษาความปลอดภัย อาทิ กล้องวงจรปิด พนักงานรักษาความปลอดภัยเดินตรวจเป็นระยะ อย่างไรก็ดี แต่ละวันมีประชาชนเข้ารับบริการจํานวนมาก จึงขอให้ผู้ปกครองดูแลบุตรหลานใกล้ชิด หากไม่จําเป็นไม่ควรพาเด็กอายุต่ํากว่า 12 ปีไปโรงพยาบาลเนื่องจากเด็กยังมีภูมิคุ้มกันไม่แข็งแรงพอ อาจติดเชื้อและเจ็บป่วยได้ง่าย” นายแพทย์ไพศาลกล่าว
********************************** 12 กุมภาพันธ์ 2562
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เยี่ยมชมโรงงานผลิตเอทานอล จ.ฉะเชิงเทรา
วันจันทร์ที่ 9 กรกฎาคม 2561
รัฐมนตรีช่วย ก.อุตฯ เยี่ยมชมโรงงานผลิตเอทานอล จ.ฉะเชิงเทรา
รัฐมนตรีช่วย ก.อุตฯ เยี่ยมชมโรงงานผลิตเอทานอล จ.ฉะเชิงเทรา
จ.ฉะเชิงเทรา : วันนี้ (9 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายวันชัย พนมชัย รองเลขาธิการสํานักงานมาตรฐานผลิตภัณฑ์อุตสาหกรรม นายวีรกิตต์ รันทกิจธนวัชร์ อุตสาหกรรมจังหวัดฉะเชิงเทรา และคณะ เข้าเยี่ยมชมบริษัท อิมเพราเอทานอล จํากัดซึ่งเป็นโรงงานผลิตเอทานอล เพื่อใช้เป็นเชื้อเพลิง โดยสามารถผลิตเอทานอลจากมันสําปะหลังได้200,000 ลิตรต่อวัน และทางบริษัทยังนํากากจากการผลิตเอทานอลมาทําเป็นปุ๋ยชีวภาพเพื่อแจกจ่าย
ให้แก่เกษตรกรที่ปลูกมันสําปะหลังและรับซื้อมันสําปะหลังจากเกษตรกรโดยตรง เพื่อเป็นการช่วยเหลือเกษตรไม่ให้โดนกดราคา อีกทั้งทางบริษัทฯยังมีแผนขยายการผลิตเป็น 500,000 ลิตรต่อวัน เพื่อตอบสนองนโยบายรัฐบาลที่มีเป้าหมายให้หันมาใช้เอทานอลในประเทศกันมากขึ้นอีกด้วย
รัฐบาลไทย-ข่าวทำเนียบรัฐบาล-มอบนโยบาย สมศ.
วันพฤหัสบดีที่ 12 ธันวาคม 2562
มอบนโยบาย สมศ.
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานเปิดการประชุมวิชาการระดับชาติและนานาชาติ ประจําปี พ.ศ. 2562 “การประกันคุณภาพเพื่อยกระดับการศึกษาไทยในศตวรรษที่ 21”
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานเปิดการประชุมวิชาการระดับชาติและนานาชาติ ประจําปี พ.ศ. 2562 “การประกันคุณภาพเพื่อยกระดับการศึกษาไทยในศตวรรษที่ 21”
หรือ ONESQA Academic Conference 2019 "Quality Assurance for Educational Quality Enhancement in the 21st Century" โดยมีคุณหญิงกัลยา โสภณพนิช รัฐมนตรี​ช่วยว่าการ​กระทรวงศึกษาธิการ พร้อมด้วยนายจรูญ ชูลาภ รักษาการประธานกรรมการ สํานักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. ตลอดจนผู้บริหารระดับสูง นักวิชาการ คณาจารย์ และบุคลากรทางการศึกษากว่า 2,500 คน เข้าร่วมการประชุม ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ เมื่อเร็ว ๆ นี้
รมว.ศึกษาธิการ​ กล่าวว่า การประชุมในครั้งนี้ ถือเป็นโอกาสดีที่ได้มาพบปะกับผู้บริหารและบุคลากร ที่ปฏิบัติงานด้านการประเมินและประกันคุณภาพการศึกษาให้กับสถานศึกษาทั่วประเทศ โดยกระทรวงศึกษาธิการมีแนวทางในการวางระบบการประเมินผลการจัดการศึกษา เพื่อให้ สมศ. เป็นองค์กรที่ช่วยรับฟังและแก้ปัญหาให้กับสถานศึกษา มิใช่องค์กรที่มาจับผิดการดําเนินงานด้านต่าง ๆ ของโรงเรียน ซึ่ง สมศ. และโรงเรียนต้องยอมรับหน้าที่การปฏิบัติงาน กฎ กติกา และการใช้เครื่องมือการประเมินร่วมกันก่อน เพื่อสร้างความเข้าใจเกี่ยวกับการพัฒนาการศึกษา ให้เป็นไปในทิศทางเดียวกันได้
นอกจากนี้ ในอนาคตอาจมีแนวทางในการนํารูปแบบการประเมินรอบด้าน หรือประเมิน 360 องศา มาปรับใช้ เพื่อให้สถานศึกษารับการประเมินจากครู นักเรียน และผู้ปกครอง เพิ่มเติมด้วย เพื่อสร้างวัฒนธรรมการประเมิน​คุณภาพการศึกษา ที่มีการเชื่อมโยงกับสังคมและชุมชน พร้อมสร้างความเข้าใจรูปแบบการประเมินและประกันคุณภาพการศึกษาให้ตรงกัน ส่วนโรงเรียนที่จัดการเรียนการสอนอย่างมีคุณภาพอยู่แล้ว สมศ. ก็ต้องเข้าไปประเมินและรับฟังสภาพปัญหา เพื่อนําข้อมูลเหล่านี้ไปต่อยอดการพัฒนาการศึกษาให้ดียิ่งขึ้นไป
"สุดท้ายแล้ว ปลายทางของการจัดการศึกษา คือ การส่งเสริมและสนับสนุนให้โรงเรียนทั่วประเทศ มีคุณภาพการศึกษาพื้นฐานที่ใกล้เคียงกัน ซึ่งต้องอาศัยความเข้าใจ ตั้งใจ และการบริหารจัดการข้อมูลโรงเรียนในบริบทที่แตกต่างกัน จึงขอให้ทุกคนเปิดใจและเข้ามามีส่วนร่วมในการปฏิรูป และพัฒนาคุณภาพการศึกษาไทยอย่างจริงจัง" รมว.ศึกษาธิการ​ กล่าว
อรพรรณ​ ฤทธิ์​มั่น​: สรุป
นวรัตน์​ รามสูต: เรียบเรียง
ทิพย์สุดา ศรีษะแก้ว, ยุทธ​พงศ์​ เลือก​กลั่น​ดี​: ถ่ายภาพ
กลุ่มประชา​สัมพันธ์​ สร.: รายงาน
รัฐบาลไทย-ข่าวทำเนียบรัฐบาล-โฆษกรัฐบาลเผย โครงการเจ็บป่วยฉุกเฉินมีสิทธิทุกที่เริ่มดีเดย์วันนี้ ย้ำรักษาฟรี 72 ชม.เป็นสิทธิพึงมีพึงได้ของคนไทย วอน รพ.ทุกแห่งปฏิบัติตามเงื่อนไขอย่างเคร่งครัด
วันเสาร์ที่ 1 เมษายน 2560
โฆษกรัฐบาลเผย โครงการเจ็บป่วยฉุกเฉินมีสิทธิทุกที่เริ่มดีเดย์วันนี้ ย้ํารักษาฟรี 72 ชม.เป็นสิทธิพึงมีพึงได้ของคนไทย วอน รพ.ทุกแห่งปฏิบัติตามเงื่อนไขอย่างเคร่งครัด
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า วันนี้เป็นวันแรกที่โครงการเจ็บป่วยวิกฤตฉุกเฉิน มีสิทธิทุกที่ หรือ ยูเซป เริ่มดําเนินการอย่างเป็นทางการ เพื่อให้ผู้ป่วยฉุกเฉินเข้ารับการรักษาในโรงพยาบาลรัฐหรือเอกชนที่อยู่ใกล้ที่สุด
วันนี้ (1 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า วันนี้เป็นวันแรกที่โครงการเจ็บป่วยวิกฤตฉุกเฉิน มีสิทธิทุกที่ หรือ ยูเซป เริ่มดําเนินการอย่างเป็นทางการ เพื่อให้ผู้ป่วยฉุกเฉินเข้ารับการรักษาในโรงพยาบาลรัฐหรือเอกชนที่อยู่ใกล้ที่สุด โดยไม่ต้องจ่ายเงินใน 72 ชม.แรก หลังจากที่ ครม.ได้อนุมัติหลักการเรื่องหลักเกณฑ์ วิธีการ และเงื่อนไขการกําหนดค่าใช้จ่ายในการส่งผู้ป่วยฉุกเฉินไปแล้ว และกระทรวงสาธารณสุข (สธ.) ได้ออกประกาศ 3 ฉบับให้โรงพยาบาลทุกแห่งต้องปฏิบัติตาม
“ท่านนายกฯ ให้ความสําคัญกับโครงการนี้อย่างมาก เพราะเป็นสิทธิพึงมีพึงได้ขั้นพื้นฐานที่ประชาชนทุกคนต้องได้รับจากรัฐ เพื่อลดความเหลื่อมล้ําในสังคม โดยเน้นย้ําให้โรงพยาบาลทุกแห่งศึกษาข้อมูลตามประกาศที่ สธ.กําหนด และปฏิบัติตามอย่างเคร่งครัด พร้อมทั้งระบุด้วยว่า รัฐบาลเร่งแก้ไขปัญหาการเกิดอุบัติเหตุบนท้องถนนอย่างจริงจังและเป็นระบบ โดยเฉพาะในช่วงเทศกาลสําคัญ เช่น สงกรานต์ แต่หากเกิดเหตุฉุกเฉินขึ้นจริง ก็จะต้องดูแลช่วยเหลือกันอย่างเต็มที่”
สําหรับกลุ่มอาการเจ็บป่วยฉุกเฉินวิกฤตที่ใช้สิทธิยูเซปได้มี 6 กลุ่ม คือ 1.หมดสติ ไม่รู้สึกตัว ไม่หายใจ 2.หายใจเร็ว หอบเหนื่อยรุนแรง หายใจติดขัดมีเสียงดัง 3.ซึมลง เหงื่อแตก ตัวเย็น หรือมีอาการชักร่วม 4.เจ็บหน้าอกเฉียบพลันรุนแรง 5.แขนขาอ่อนแรงครึ่งซีก พูดไม่ชัดแบบปัจจุบันทันด่วน หรือชักต่อเนื่องไม่หยุด 6.มีอาการอื่นร่วมที่มีผลต่อการหายใจ ระบบการไหลเวียนโลหิต และระบบสมองที่อาจเป็นอันตรายต่อชีวิต โดยหากติดต่อรับส่งผู้ป่วยผ่าน 1669 จะช่วยให้เกิดการคัดกรองที่ถูกต้องแต่แรก
ทั้งนี้ เมื่อโรงพยาบาลแต่ละแห่งรับตัวผู้ป่วยฉุกเฉินแล้วจะต้องดูแลรักษา เพื่อให้พ้นจากอันตรายตามมาตรฐานวิชาชีพและขีดความสามารถของตน โดยไม่มีเงื่อนไขการเรียกเก็บค่ารักษาพยาบาลในระยะ 72 ชม. แต่ให้เรียกเก็บจาก กรมธรรม์ประกันภัย หรือ กองทุนที่ผู้ป่วยมีสิทธิได้รับการรักษาพยาบาลตามกฎหมาย เช่น กองทุนหลักประกันสุขภาพแห่งชาติ กองทุนประกันสังคม กรมบัญชีกลาง ตามบัญชีและค่าอัตราค่าใช้จ่ายที่ภาครัฐกําหนด เช่น ค่าห้องผ่าตัดใหญ่ ชม.ละ 2,400 บาท ค่าอัตราซาวด์ครั้งละ 1,150 บาท ค่า MRI สมองครั้งละ 8,000 บาท ค่าลิ้นหัวใจเทียมอันละ 29,000 บาท ค่าสายยางและปอดเทียมชุดละ 80,000 บาท เป็นต้น
ส่วนการรักษาพยาบาลหลัง 72 ชม.นั้น ให้โรงพยาบาลที่รับตัวผู้ป่วยฉุกเฉินส่งต่อไปยังโรงพยาบาลที่ผู้ป่วยมีสิทธิรับการรักษาอยู่ ซึ่งจะเข้าสู่ระบบปกติ แต่หากผู้ป่วยประสงค์จะรักษาต่อในโรงพยาบาลแห่งนั้นก็จะต้องรับผิดชอบค่าใช้จ่ายเอง ทั้งนี้ ประชาชนที่มีข้อสงสัยสามารถติดต่อสอบถามข้อมูลได้ที่ศูนย์ประสานงานคุ้มครองสิทธิผู้ป่วยผู้ป่วยฉุกเฉินวิกฤต โทร 0 2872 1669 หรือสายด่วน สปสช.1330
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีย้ำสร้างความเข้มแข็งภาคการเกษตร ชูวิสาหกิจชุมชน และ Young Smart Farmer เป็นกลไกเสริมรากฐานเศรษฐกิจไทยมีความแข็งแรง
วันอังคารที่ 18 สิงหาคม 2563
นายกรัฐมนตรีย้ําสร้างความเข้มแข็งภาคการเกษตร ชูวิสาหกิจชุมชน และ Young Smart Farmer เป็นกลไกเสริมรากฐานเศรษฐกิจไทยมีความแข็งแรง
นายกรัฐมนตรีย้ําสร้างความเข้มแข็งภาคการเกษตร ชูวิสาหกิจชุมชน และ Young Smart Farmer เป็นกลไกเสริมรากฐานเศรษฐกิจไทยมีความแข็งแรง
วันนี้ (18 ส.ค. 63) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการการจัดงานเกษตรสร้างชาติ ครั้งที่ 2 และรวมพลคนเกษตรสร้างชาติ โดยกระทรวงเกษตรและสหกรณ์ พร้อมร่วมประชาสัมพันธ์กิจกรรมการจัดงานผ้าสืบสาน อนุรักษ์ศิลปะผ้าถิ่น ดํารงไว้ ในแผ่นดินอุทัยธานี “อุทัยธานี ของดีอยู่ที่ผ้า” จังหวัดอุทัยธานี ประจําปี 2563 โดยมีนายเฉลิม ศรีอ่อน รัฐมนตรีว่าการกระทรวงเกษตรและสหกรณ์ นายอิทธิพล คุณปลื้ม รัฐมนตรีว่าการกระทรวงวัฒนธรรม นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และนายดิสทัต โหตระกิตย์ เลขาธิการนายกรัฐมนตรี ร่วมชมนิทรรศการในครั้งนี้ด้วย
โอกาสนี้ นายกรัฐมนตรีให้ความสนใจลายผ้าไทยและชื่นชมลายผ้าทอพื้นเมืองที่มีลายเป็นอัตลักษณ์ จากอดีตจนถึงปัจจุบันได้มีการพัฒนาลวดลายผ้าให้มีความสวยงามมากยิ่งขึ้น รวมถึงนําผ้าทอมาต่อยอดเป็นผลิตภัณฑ์ที่ร่วมสมัย ตรงกับความต้องการของตลาด นายณรงค์ รักร้อย ผู้ว่าราชการจังหวัดอุทัยธานี ได้นําเสนอตัวอย่างผลิตภัณฑ์ผ้าทอที่เป็นเอกลักษณ์ของจังหวัดอุทัยธานี จากกลุ่มผ้าทอโสดาและกลุ่มผ้าทอพื้นเมือง ร่วมประชาสัมพันธ์การจัดงานผ้าสืบสาน อนุรักษ์ศิลปะผ้าถิ่น ดํารงไว้ ในแผ่นดินอุทัยธานี “อุทัยธานี ของดีอยู่ที่ผ้า” จังหวัดอุทัยธานี ประจําปี 2563 จะจัดขึ้นระหว่างวันที่ 5 – 13 ก.ย. 2563 ณ บริเวณสนามกีฬาจังหวัดอุทัยธานี
จากนั้น นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และคณะเข้าพบนายกรัฐมนตรีเพื่อประชาสัมพันธ์งานเกษตรสร้างชาติ ครั้งที่ 2 และรวมพลคนเกษตรสร้างชาติ โดยกรมส่งเสริมการเกษตร เพื่อจําหน่ายผลิตภัณฑ์ Premium to fly จากเกษตรกรไทย ส่งเสริมให้เกษตรกรพัฒนายกระดับสินค้าเกษตรและแสดงศักยภาพในการผลิตสินค้าเกษตร จากตลาดท้องถิ่น ตลาดภูมิภาค สู่ตลาดต่างประเทศและตลาดออนไลน์ ควบคู่ไปกับการสร้างเครือข่าย Young Smart Farmer เพื่อให้คนรุ่นใหม่หันกลับมาทําการเกษตร เป็นส่วนหนึ่งในการปฏิรูปภาคการเกษตรในอนาคต ทั้งนี้ นายกรัฐมนตรียังให้ความสนใจ “กล้วยบิสกิตกล้วยน้ําว้า สอดไส้แยมมะกรูด” โดย วิสาหกิจชุมชนกลุ่มผลิตน้ําพริกไร้สารกันบูด และ พืชทางเลือกใหม่ “อะโวคาโด” Product Premium พร้อมแนะนําเครือข่ายวิสาหกิจชุมชน ให้สร้างความเข้มแข็ง ช่วยเหลือซึ่งกันและกันในห่วงโซ่เกษตร ตั้งแต่ต้นทาง กลางทาง ปลายทาง สอดคล้องกับนโยบายรัฐบาลที่ต้องการเห็นเกษตรไทยแข็งแรง
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับอธิบดีกรมช่วยเหลือทางกฎหมาย ประเทศมาเลเซีย
วันอังคารที่ 22 สิงหาคม 2560
ปลัดกระทรวงยุติธรรม ให้การต้อนรับอธิบดีกรมช่วยเหลือทางกฎหมาย ประเทศมาเลเซีย
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ Ybhg. Datuk Haini binti Hassan อธิบดีกรมช่วยเหลือทางกฎหมาย (Jabatan Bantuan Guanan) หรือ Legal Aid Department : JBG) ประเทศมาเลเซีย และคณะ
เมื่อวันอังคารที่ ๒๒ สิงหาคม ๒๕๖๐ เวลา ๑๑.๑๕ น
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับ Ybhg. Datuk Haini binti Hassan อธิบดีกรมช่วยเหลือทางกฎหมาย (Jabatan Bantuan Guanan)
หรือ Legal Aid Department : JBG) ประเทศมาเลเซีย และคณะ
ในโอกาสเข้าร่วมประชุมทวิภาคีกับกรมคุ้มครองสิทธิและเสรีภาพ
เพื่อหารือร่วมกันถึงความเป็นไปได้ในการพัฒนาความร่วมมือในด้านการให้ความช่วยเหลือทางกฎหมาย
ตลอดจนหารือเพื่อแลกเปลี่ยนความรู้และประสบการณ์เกี่ยวกับกฎหมาย มาตรการ กลไก
และวิธีการให้ความช่วยเหลือเหยื่ออาชญากรรม รวมถึงเหยื่อที่ถูกละเมิดสิทธิในรูปแบบต่างๆ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการบริหารสถานการณ์การแพร่ระบาดของโรคติดต่อ เชื้อไวรัส โคโรนา 2019 (โควิด-19) ครั้งที่ ๓/๒๕๖๓
วันอังคารที่ 14 เมษายน 2563
กระทรวงยุติธรรม ประชุมคณะกรรมการบริหารสถานการณ์การแพร่ระบาดของโรคติดต่อ เชื้อไวรัส โคโรนา 2019 (โควิด-19) ครั้งที่ ๓/๒๕๖๓
กระทรวงยุติธรรม ประชุมคณะกรรมการบริหารสถานการณ์การแพร่ระบาดของโรคติดต่อ เชื้อไวรัส โคโรนา 2019 (โควิด-19) ครั้งที่ ๓/๒๕๖๓
ในวันพฤหัสบดีที่ ๙ เมษายน ๒๕๖๓ เวลา ๐๙.๓๐ น.
ณ ห้องประชุมรัฐมนตรีว่าการกระทรวงยุติธรรม ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายประสาร มหาลี้ตระกูล รองปลัดกระทรวงยุติธรรม
และผู้บริหารกระทรวงยุติธรรม
เข้าร่วมประชุมผ่านระบบการประชุมทางไกล (VDO Conference)
โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมฯ
เพื่อติดตามความคืบหน้าของสถานการณ์ การแพร่ระบาดของโรคติดต่อ เชื้อไวรัสโคโรนา 2019 (โควิด-19)